Сямейны капітал у памеры 10 тысяч долараў назначаны ў мінулым годзе 150 шматдзетным жыхаркам Ваўкавыскага раёна. А спіс новага, 2018 года адкрылі 8 студзеня чатыры шматдзетныя маці: Адамовіч Кацярына Анатольеўна, Дзешка Ларыса Георгіеўна, Ерафеева Наталля Уладзіміраўна і Нінард Яўгенія Уладзіміраўна. Менавіта ў гэты дзень было прынята рашэнне райвыканкама аб назначэнні ім сямейнага капіталу. Адна з іх нарадзіла чацвёртае дзіця, а тры — трэцяе.